Dacă dai cu o mână și iei imediat cu cealaltă, o creștere economică de 5,5%, care e ambițioasă, e greu de închipuit că se va și întâmpla.“ Decizia guvernului Grindeanu de a schimba brusc, fără o consultare prealabilă, regimul de plată a contribuțiilor pentru pensii și sănătate prin eliminarea plafonului de 5 salarii medii pentru care sunt datorate aceste taxe va determina o creștere cu 5 până la 10% a costurilor salariale pentru companiile de IT care au angajați care au un nivel al veniturilor ridicat, a declarat pentru ZF Florin Talpeș, unul dintre cei mai cunoscuți antreprenori români din industria de IT, care conduce Bitdefender, compania locală de tehnologie cu cea mai mare expansiune la nivel internațional.